钦定古今图书集成/理学汇编/学行典/第201卷 > 吴家瑞
## 钦定古今图书集成/理学汇编/学行典/第201卷 > 吴家瑞

按《松江府志》：“吴家瑞，字世祯，华亭人。幼孤，养于兄嫂，
兄前母所生也，爱家瑞甚，嫂沈氏抚之亦有恩，里人
称之。家瑞少有至性，不识父母，长而哀慕终日，瞑目
凝思，如是数年，恍惚若有所见，遂援笔图之，状貌如
生，览者感叹焉。举天启辛酉乡荐，除当涂教谕，擢延
平府推官。节操清峻，为闽郡第一，移雷州府同知，谢”
病不赴。家瑞既归，自伤拙于仕宦，不能荣亲，结庐墓
侧三载，以贫病终。